ผมมีอะไรกับแฟนตอนวันที่ 31 ก.ค. แต่สอดใส่แบบไม่ได้ใส่ถุง แต่ผมเสียบเข้าไปแป๊ปเดียวกะดึงออกมา แล้วเลิกทำ แล้วแฟนผมก็กินยาคุมฉุกเฉิน พอวันที่ 3 ส.ค. ปจด.แฟนผมก็มา เดือน กย.มาวันที่ 10 แล้วก็ไม่มายันทุกวันนี้ครับ แต่ผมซื้อที่ตรวจครรภ์ แล้ว มันขีดเดียว แต่มันก็ไม่มาสักที จะมีโอกาศท้องใหมครับ
สวัสดีค่ะ หากมีการสอดใส่อวัยวะเพศเข้าสู่ช่องคลอดแค่แป๊บเดียว และยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ดังนั้น จริงๆ แล้ว จึงไม่ควรทานยาคุมฉุกเฉินไปโดยไม่จำเป็นสำหรับเลือดที่ออกในวันที่ 3 ส.ค. หากไม่ใช่ช่วงวันที่ที่ประจำเดือนควรจะมา ก็อาจเป็นเลือดที่เกิดจากผลของยาคุมฉุกเฉินก็ได้ ส่วนประจำเดือนนั้น ก็มักจะมาล่าช้ากว่ากำหนดค่ะทั้งนี้ หากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น แนะนำควรรอประจำเดือนต่อไปก่อน ประจำเดือนก็น่าจะมาในที่สุดค่ะหลังจากนี้ ก็ไม่ควรทานยาคุมฉุกเฉินไปโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ และหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ